
§.  1. 

In  tractandis  infantium  morbis,  quos  mihi  dispu- 
tandos proposui,  primum  statuatur  oportet,  quae  huc 
pertineant,  quousque  notio  aetatis  infantilis  extendi 
possit.  Non  omnes  enim  distinguunt  inter  infantes 
et  pueros,  sed  utrosque  confundunt,  et  infantiam  pu- 
bertati etiam  affinem  esse  aut  post  primam  denti- 
tionem finire  censent.  Equidem  cum  Cei.  Hartmann1') 
illius  terminum  annum  septimum  seu  dentitionem 
secundam  constituo,  nec  tamen  ejus  stadia  omitto, 
scilicet  primum  inde  a partu  usque  ad  dentitionem  pri- 
mam, secundum  a priori  ad  posteriorem  dentium  mu- 
tationem progrediens.  Mini  autem  has  sensu  stric- 
tiore infantiae  periodos  spectandam  institui. 

§.  2. 

Nam  infantem  tum  virium  energia  et  auctori- 
tate, cum  organorum  structura  et  functione  praeva- 
lente, tum  succorum  inquilinorum  mixtione  partium- 
que constituentium  conjunctione  ab  adulti  natura  ma- 
xime differre  videmus.  Inter  vires  assimilatio  et  re- 
productio  omnes  alias  longe  superant,  quippe  quae 
nunquam  postea  tot  tantaque  in  tam  brevi  temporis 
spatio  perficere  et  producere  valeant.  Nec  tamen 
ea,  quae  alias  vires  notat,  debilitas  quaedam  deest, 
ita  ut  copia  quodammodo  pro  posterioris  aetatis 
energia  substituta  esse  videtur.  Sensibilitas  atque 
praecipue  irritabilitas  multo  minus  adhuc  valent,  at- 
tamen mirabiliter  augentur  et  accuuntur  tum  exter- 
norum irritamentorum  vi,  cum  organorum  iis  inser- 
ventium  majore  perfectione  culturaque.  Prae  ce- 
teris facultas  organorum  sensus  in  primis  vitae  an- 
nis exercendo  quidem  egregie,  sed  tardius  et  mi- 


1)  Aligera.  Pathologic.  Wicn.  1823.  p.  459. 

nus  fibrae  muscularis  energia  augetur.  Assimilatio- 
nis  organorum  vis  etiam  multum  increscit,  ventri- 
culus et  intestinorum  tubus,  qui  primum  mitiora 
tantum  alimenta  ferunt,  sensim  sensimque  victui  fir- 
miori et  severiori  assuescunt,  quem  vasa  absorbentia 
haud  amplius  repugnant,  sed  bene  coctum  san- 
guini advehunt,  cujus  integritas  atque,  ut  ita  dicam, 
irritabilitas  respiratione  altiore  ac  fortiore  augetur. 
Attamen  minor  systematis  lymphatici  et  capillaris 
energia  e majore  albuminis  copia,  qua  infantes  gau- 
dent, intelligitur,  quum  hoc  nondum  satis  ad  ma- 
teriae fibrinae  dignitatem  perduci  possit.  Quam  ob 
rem  etiam  organon,  quod  totum  est  albuminosum, 
nempe  cerebrum  magnitudinis  respectu  fere  omnia 
superat.  Nec  minus  energia  deficiens  in  violenta  ac 
celeri,  sed  turbida  atque  minus  intensa  reactione  orga- 
nismi infantilis  contra  stimulos  externos  apparet1). 

§.  3. 

Nec  minoris  momenti  pro  infantium  natura  pe- 
culiari et  seminiis  morbosis  mihi  evolutiones  orga- 
nismi periodicae,  quae  occurrunt  earumque  incauta 
aut  imprudens  cura  esse  videtur.  Primum  partus 
magnum  effectum  in  tenerum  et  novi  vitae  medii 
insuetum  foetum  habeat  necesse  est,  deinde  autem 
dentitio  atque  inde  elucens  naturae  praeceptum  so- 
lidioris victus,  cum  congestionibus,  nervorumque  sen- 
sibilitate  aucta  haud  parvam  mutationem  producit. 
Qua  de  re  autem  postea  , hic  pauca  tantum  de  partu. 
Non  ad  embryonis  formationem  respiciens,  tantum 
de  foetus  maturi  et  neonati  differentia  sermonem  fa- 
ciam 2).  Qui  antea  a matre  materiem  nutriendi  et 
crescendi;  a placenta  chylum  et  oxygeriium;  calo- 
rem aequalem  a balneo  tepido,  cui  innatavit,  acce- 
pit. Nunquam  adhuc,  aut  si  liquoris  amnii  degluti- 
tioni adsentire  volumus  3)  raro  tubus  intestinorum 
cibos  digessit,  hepar  sanguini  reservando  aeque,  quam 

1 ) cf.  Hufeland,  1.  c.  p.  292.  liari m an n , 1.  c.  p.  400. 

2)  cf.  Ilcnkc , 1.  c.  p.  20.  Hufeland , I.  c.  p.  404.  J. 

?)  cf.  Malfatti,  I.  c.  p.  10.  Jorg,  t.  c.  p.  87.  »<].  Fr.  Wu- 
menbach,  institut.  physiolt  Gott.  1821.  p.  484. 

bili  sercernendae  inservit;  renes  cutisque  parce  se- 
cernunt, hac  fere  sola  resorbet;  pulmones  firmiores 
et  densiores  nunquam  aeris  tactui  expositi  sunt;  cordis 
licet  jam  omnino  formati  cava  singulariter  inter  se 
conjunguntur,  quapropter  circulatio  peculiares  leges 
sequitur.  Fere  nulla  est  irritabilitas  et  energia  mus- 
culorum, quorum  fulcra,  ossa,  plurima  adhuc  car- 
tilaginum speciem  prae  se  ferunt.  Sensibilitas  dor- 
mit, nec  voluntatis  nec  organorum  sensus  actioni- 
bus excitari  potest.  Incitamentis  externis  impervia 
in  secretionibus  paucis  regendis  tantum  praesentiam 
et  energiam  ostendit.  Subito  haec  omnia  mutantur. 
Foetus  maturus  validissimis  uteri  contractionibus 
haud  sine  laesione  mechanica  ejectus  novae  rationi 
dynamicae  datur.  Functio  nova,  cujus  organon  te- 
nerrimum jam  diu  formatum  est,  respiratio  prima 
neonatum  irritat  et  concutit,  qua  et  circulationi  aliae 
leges  et  aliud  iter  praescribuntur.  Nutritionis  mu- 
nus suscipiunt  intestina;  secretiones  augentur  et  ex- 
cretiones  paullatim  oriuntur;  organa  sensus  peculia- 
ribus stimulis  oculus  lumini,  aures  sono  exponuntur. 
In  systema  nervosum  illa  et  sexcenta  alia  irritamenta 
coenaestheseos  et  mentis  agunt.  Paullo  post  etiam 
major  musculorum  motus  accedit  et  sic  culturae 
futurae  neonatus  traditur.  Quot  et  quantae  morbo- 
rum causae  nonne  ex  hac  subita  mutatione  oriun- 
tur! Quot  incauta  et  imprudenti  matrum  aut  me- 
dicorum ipsorum  cura  adjiciuntur. 

§.  4. 

Nunc  de  infantium  ratione  vivendi  per  totam 
hanc  periodum  pauca  verba  faciam.  In  universum 
organismus  infantilis  multum  ab  adultorum  ratione 
discrepat,  praecipue  quod  attinet  ad  systema  prae- 
valens ejusque  functiones.  Etenim  in  his  aeque  to- 
tum systema  reproductivum  et  omnia  organa  huc 
pertinentia  praestant,  ac  in  juvenibus  organa  irrita- 
bilia, prae  ceteris  respiratoria.  Illud  vero  systema 
in  hac  aetate  multo  magis  et  celerius  agit,  quam 
postea,  quapropter  infans  etiam  crebrius  majorem 
alimentorum  copiam  sumit  atque  saepius  ea,  quae  m 
solido  viro  formando  excernenda  occurrunt,  amo- 

;at  opus  est.  Jam  singula  systemata  contempla- 
■Di,  a praecipuis  incipiens,  ab  organis  assimilationis 
reproductionis.  Ventriculum  intestinorumque  tu- 
jm,  novae  functioni  suscipiendae  destinatos  in  neo- 
ito  jam  satis  bene  formatos,  attamen  paullum  de- 
les earumque  fibras  musculares,  quibus  postea  va- 
dissimis  gaudent,  minus  perfectas  valdeque  irrita- 
i les  reperimus.  Jam  sani  multum  secernunt  et 
'.grotantes  magnam  muci  copiam  facile  producunt, 

: amque  superficiem  tali  viscida  densaque  illuvie  in- 
i.iunt.  Cui  peculiari  naturae  quoque  alimenta,  a na- 
ii ra  iis  jussa  respondent.  Primum  scilicet,  quod  ac- 
ipiunt,  lac  maternum  ob  materiae  nutrientis  abun- 
aintiam  atque  animalem  naturam  omnino  eorum 
digerendi  et  totius  organismi  usui  aptissimum  est. 
Lagna  cum  celeritate  illo  coagulato  atque  bile  ad- 
l icta  inutilibus  praecipitatis,  vasa  lactea  ingentem 
libuminis  copiam  in  chylo  sorbere  queunt.  Haec 
i ateries  optime  organis  perficiendis  et  formandis, 
lae  infantis  munus  constituunt,  inservit  multaque 
; oique  occurrit.  Quum  materies  advecta  rapide  con- 
. matur,  saepissime  etiam  restituatur,  oportet,  unde 
equentior  infantum  fames  elucet.  Paullatim  ita 
orum  energia  mutatur,  ut  quoque  alimenta  soli- 
j ora  magisque  irritantia  ferre  queant,  quibus  sub 
nem  infantiae  fere  solis  vescuntur,  attamen  mitiora 
» verioribus  praeferentes.  Quod  vero  haud  eorum 
libililati  res  ingestas  digerendi  attribui  debet,  sed 
i ustui  ab  illarum  natura  acri  offenso  atque  intesti- 
i orum  ipsorum  irritabilitati,  quae  nondum  stimulis 
lotusa,  illa  repudiant.  Una  cum  hac  solidorum 
i insuetudine  ciborum  appetitus  haud  minor,  sed  ra- 
• or  fit,  quum  ingesta  tardius  consumantur  organo- 
kimque  incrementum  et  perfectio  moretur. 

§.  5. 

Chylus,  tali  modo  paratus,  a ducto  thoracieo 
i nguini  immiscetur,  quocum  cordi  et  pulmonibus 
livebitur,  organis  hoc  etiam  tempore  maxime  et 
i-epe  violenter  subitoque  mutandis.  Licet  cor  sit 
danchnon  perfectioni  jam  inde  a partu  propinquum, 
tamen  statim  mutationem  insignem  subeat  opus  est. 

Quaedam  ejus  ostia  oblitterantur  aut  cava  amplifi- 
cantur, ut  circulationi  novum  iter,  conditioni  orga- 
nismi praesenti  aptum,  apertum  fiat.  Quo  autem 
periculo  feliciter  superato,  postea  fere  nullas  muta- 
tiones subit,  quam  mcitabilitatem  imminutam  ener- 
giamque auctam,  unde  contractiones  paullatim  rario- 
res, sed  fortiores  pendent.  Multo  majores  ac  insig- 
niores mutationes  aliorum  pectoris  viscerum  videntur. 
Organa  respirationis  propria,  trachea  pulmonesque 
egregie  et  celeriter  perficiuntur;  praecipue  pulmones 
sat  velociter  incitamento  primae  respirationis,  qua 
expansi  spongiosam  singularem  structuram  ostendunt. 
Contractilitas  quoque  valde  hoc  stimulo  excitata  ex- 
spirationes altiores  et  fortiores  infantium  adjuvat. 
Frequentia  respirationis  a sanguinis  celeriore  circu- 
latione pendet,  quae  illum  saepius  purgandum  et 
renovandum  pulmonibus  advehit.  Trachea  tardius 
sensim  sensimque  perficitur;  fistula  primum  angusta 
extenditur;  membrana  ejus  mucosa  copiose  secernit 
atque  aeris  continuo  contactu  facile  irritatur,  unde 
tussiendi  proclivitas  infantium.  Glandularum  bron- 
chialium color  mutatur,  secretio  augetur  magisque 
tingitur  a carbonici  secernendi  copia.  Nec  leviter 
aestimari  debet  thymus,  paullatim  tota  resorbenda, 
et  glandula  thyreoidea  imminuenda,  etsi  functionem 
earum  omnino  nesciamus,  itaque  hic  non  magni 
aestimare  possimus.  Etenim  iis  amovendis  magnum 
sese  extendendi  spatium  respirationis  organis  prae- 
betur atque  receptaculum  sanguinis  superflui  aufertur, 
cujus  copia  igitur  nimia  haec  saepe  gaudent.  In  uni- 
versum organa  respiratoria  eo  magis  sanguinis  ad- 
vecti copia  et  irritabilitate  excellere  solent,  quo  pro- 
priores  infantes  fini  hujus,  periodi  atque  sic  tempori 
accedunt,  quo  irritabilitas  generaliter  et  praecipue 
respiratio  praestantissimae  sunt,  scilicet  aetati  juve- 
nili. Una  cum  organorum  cultura  et  haematosis 
perficitur,  differentia  sanguinis  arteriosi  venosique 
velociore  sanguinis  oxydatione  *)  clarius  et  egregie 
apparet.  Sanguis  materiem  plasticam  abundanter  ad- 
fert,  licet  ipsi  propter  celeritatem  energiamque  re- 


*)  Jdrg  I.  c.  p.  152.  • 

productionis  desit.  Calor  animalis  maximus  adultos 
pluribus  gradibus  superat,  sed  facile  a temperie  ex- 
terna demtur,  quapropter  saepe  infantes  frigent.  Il- 
lius caloris  copia  tum  a crebrioribus  respirationibus, 
tum  a celerrima  solidi  vivi  reproductione  pendere 
videtur,  quum  illae  utraeque  a physiologis  ejus  fon- 
tes designentur. 

Quae  cum  ita  sint,  totius  organismi  aeque  copia 
ac  virium  energia  velociter  increscit  aegritudinesque 
etiam  in  pseudo- productiones  vergunt  optimeque 
remediis  sanantur,  quae  hanc  nimiam  vim  plasti- 
cam coercent,  v.  c.  Mercurio  dulci  *).  Inde  etiam 
elucet,  cur  systema  glandularum  tam  magni  mo- 
menti sit  organismo  infantili  atque  toties  malis  af- 
ficiatur, nam  praecipue  assimilationi  inservit  aut  ma- 
teriem plasticam  advehendo,  quales  sunt  glandulae 
mesentericae,  aut  excernenda  amovendo,  quales  aliae 
glandulae  lymphaticae  exsistunt. 

§.  6. 

Organa  quoque  colatoria,  illis  systematibus  ad- 
jecta multo  ab  adultorum  conditione  recedunt  at- 
que multas  variasque  mutationes  in  hac  periodo 
subeant,  oportet.  Primum  nobis  obvenit  hepar, 
quod  in  foetu  ingentis  molis  et  receptaculum  omnis 
ilii  advecti  sanguinis  est.  In  neonato  pro  ratione 
alii  incrementi  imminuitur,  sed  non  functio  muta- 
tur, quam  eandem  in  foetu  et  adulto  esse  credo, 
scilicet  secretionem  hydrogenii  et  carbonici  e san- 
guine, qua  loetus  multo  magis,  adultis  eget,  quum 
pulmonibus  huic  munere  etiam  fungentibus  careat. 
Meconii  quoque  copia  et  qualitas  huic  sententiae 
adnuere  videtur.  Cei.  Maljatti Q jecur  haematosi 
servire,  Cei.  Ilartmann  organon  assimilans  esse  cen- 
set: quae  vero  sententiae,  quamquam  acutae,  haud 
satis  experientia  fulsae  esse  videntur.  Meae  opinioni 
quoque  color  minus  obscurus  et  minor  materiae 
amarae  copia  in  bile  infantium,  licet  abunde  secreta 
adsentire  videtur,  uti  illae  virtutes  auctae  in  provec- 


’)  tormcy,  1.  c.  p.  424  et  430. 

2)  i.  c.  p.  8. 

tiore  aetate,  quum  infantes  in  alimentis  multo  parci- 
us hydrogenium  et  carbonicum  accipiant,  adultis. — 
Cutis  non  solum  iis  egerendis  inservit,  quae  in 
solido  vivo  reproducendo  et  formando  amoveantur 
et  excernantur,  oportet,  sed  etiam  rebus  externis 
cum  organismo  conjungendis  iisque  suscipiendis,  lu- 
mini, oxygenio  aquosoque  latici  resorbendis.  Exi- 
miae resorbendi  vis  argumentum  etiam  insignis  bal- 
neorum utilitas  in  omnibus  infantium  morbis  prae- 
bet. Etsi  autem  haec  ita  se  habeant,  attamen  se- 
cretio liquorum  aquosorum  et  gasiformium  (sudor 
et  perspiratio  insensilis)  haut  desunt  aut  negligun- 
tur,  nam  in  organismo,  qui  tanta  celeritate  talem 
copiam  alimentorum  suscipit  et  assimilat,  etiam  ex- 
cernenda mulla  occurrant,  necesse  est.  Major  etiam 
muci  excretio  in  cute  huic  aetati  propria  observatur, 
quem  unguibus  in  superficie  externa  conglobare  pos- 
sumus. Circa  finem  hujus  aetatis  sane  peculiaris 
secretio  cutis  principatum  tenere  coepit,  quamquam 
semper  proclivis  est  ad  externas  res  suscipiendas 
nec  epidermis  adeo  indurescit,  ut,  qualis  postea, 
quodammodo  organismum  a rebus  externis  separet. 
Aliud  colatorium  reproductionis  organicae,  systema 
uropoeticum  in  foetu  jam  satis  perfectum  reperimus. 
Renes  sat  magni,  sed  e pluribus  renculis  compositi, 
etiam  calyces  et  ureteres  satis  perfecti,  renes  succen- 
turiati maximi  sunt,  sola  vesica  urinaria  tam  situ  et 
forma,  quam  magnitudinis  respectu  quodammodo 
discrepat.  Secretionem  urinae  etiam  in  minimis  in- 
fantibus copiosissimam  esse  experientia  docet,  nam 
saepissime  fasciae  ea  contaminantur,  nec  iis  adsentire 
queo,  qui  contrarium  contendunt,  aut  sudorum  co- 
piam negant  1).  Sed  theoriae  quoque  hae  secretio- 
nes omnino  necessariae  videntur,  nam  in  reprodu- 
ctione  excernenda,  et  in  infantibus  tam  celeriter  re- 
producendis  magna  eorum  copia  obveniat,  opus  est. 
Sane  illarum  excretionum  pondus  haud  omnino  in- 
gestorum vi  respondet  nec  adeo  materia  animali  abun- 
dant, quam  in  adultis;  quod  vero  haud  organorum 
debilitati,  sed  alimentorum  qualitati  tribuendum  est, 


‘)  Boer,  1.  c.  p.  31  ct  41, 

cum  haec  amovenda  parcius  contineant  Quod  etiam 
incrementum  excretorum,  ab  aetate  provecta  pen- 
dens probat,  quoniam  una  cum  hac  talium  alimen- 
torum copia  increscit,  quae  multa  inutilia  aut  no- 
xia continent 

§.  7. 

Singulis  assimilationis  et  reproductionis  organis 
cum  adminiculis  perpensis,  nunc  in  ceteris  enume- 
randis primum  systema  irritabile,  musculi  vasaque 
sanguifera  obveniunt.  Illi  in  prima  hujus  aetatis  pe- 
riodo adhuc  mollissimi,  debiles,  gelatinae  similes 
sunt,  tendines  peculiari  nitore  argenteo  atque  cla- 
tere  carent,  tardeque  tantummodo  ita  perficiuntur, 
iut  motus  sibi  jussos  satis  bene  exsequi  possint.  Cui 
•debilitati  magna  irritabilitas  conjungitur,  quapropter, 

• jam  minimis  stimulis  ad  violentos  nisus  cientur,  at- 
que facillime  convulsionibus  corripiuntur.  Parum 
et  vix  parum  voluntati  obediunt;  magno  tantum  tem- 
poris spatio  interjecto  infantes  motum  suum  dirigere 
valent.  Adeo  musculi  motui  involuntario  servientes, 
prae  ceteris  cor,  majore  et  priore  perfectione  gau- 
dent, quam  organa  locomotionis.  Majoris  momenti 

• etiam  huic  motui  sunt  fulcra,  ossa,  quae  tarde  tan-* 
itummodo  solida  facta,  quasi  finem  et  scopum  for- 
;mationis  organicae  constituunt.  Accuratiorem  de- 
scriptionem omitto,  quum  in  quolibet  libro  de  in- 
fantibus inveniatur.  JSec  minus  varium  nec  levius 
musculis,  est  systema  vasorum  sanguiferorum,  quae 
materiem  plasticam  in  corpore  infantili  tam  uberem 
vehunt,  infinitaque  et  innumerabiliter  distributa  ad- 
sunt, ramulisque  tenuissimis  omnia  organa  multa 
copiosiora,  quam  in  adultis  permeant.  Inde  quo- 
que color  floridior  majorque  infantium  turgor.  Si- 
mul contenta  multo  celerius  pervehuntur,  pulsus  fere 
bis  illos  adultorum  superant,  nam  materies  celerius 
adferenda  est,  quum  Irequentius  et  uberius  solidum 
vivum  formetur  et  mutetur.  Facillime  etiam  stimu- 
los externos  sentientia  actiones  jam  per  se  validas 
nimium  et  immodice  augent,  sed  aeque  celeriter  va- 
lidequc  collabuntur. 


12 


§.  8. 

Minime  praetermittenda,  quamquam  multo  ad- 
huc obscuriores  sunt  functiones  cerebri  systematis- 
que nervosi  et  eorum  mutationes.  Illud  jam  in  neo- 
nato eximia  magnitudine  et  perfectione  gaudet;  post- 
ea copiosissimis  rerum  externarum  irritationibus  ex- 
positum cum  celeritate  miranda  aliorum  organorum 
vitiis  et  affectionibus  immune  perficitur.  Etsi  enim 
illa  qualibuscunque  malis,  quae  totum  organismum 
evertere  et  dissolvere  imminent,  data  sint,  attamen 
cerebrum  non  solum  sine  mora,  sed  celerius  adeo 
perficitur,  nec  aliter  quam  hac  nimia  mole  vitam 
periclitatur.  Jam  inde  a partu  systema  nervosum  va- 
riis commotionibus  et  irritationibus  exponitur,  orga- 
nis sensuum,  jam  quidem  formatis,  sed  adhuc  so- 
pientibus, excitandis  et  perficiendis.  Summo  vitae 
stimulo,  lumini  posthac  omnino  incremento  neces- 
sario, quo  plane  neonatus  adhuc  expers  fuit,  nunc 
subito  exponitur.  Olfactus  validissime  in  cerebrum 
agens  organorumque  auditus  commotio  cum  coenae- 
stneseos  effectu  conjunguntur  ad  promovendam  evo- 
lutionem celerem.  Attamen  in  rapidis  et  mirandis 
systematis  nervosi  actionibus  infanti  propria  celeris 
et  violenta,  sed  energiae  non  particeps  reactio  con- 
tra vim  externam  observatur,  quapropter  ejus  affec- 
tiones morbosae  saepe  occurrunt. 

. §•  9. 

Intimo  vinclo  cum  omnium  illorum  organorum 
evolutione  cohaeret  dentitio  miae  raro  tantum  sine 
sympathia  illorum  procedit.  Haud  respiciens  ad  li- 
tem, an  sit  dentitio  aegritudo,  necne  jam  diu  ita 
judicatam,  ipsam  non  esse  morbosam,  sed  morbis 
facillime  ansam  praebere,  tamen  singulorum  orga- 
norum evolutionem  ab  ea  profectam  aut  cum  ea  ap- 
parentem paullo  accuratius  dispiciam.  Primum  ob- 
venit intestinorum  tubi  aucta  energia  ad  concoquen- 
dos cibos  compactiores  et  solidos,  praeterea  secre- 
tio aucta  tum  in  ore  glandulisque  sahvalibus,  cum  m 
tota  intestinorum  superficie,  qua  saepissime  denti- 
tionem concomitantem  diarrhoeam  proficisci  vix  du- 
bito. Quapropter  haec,  quasi  morbus  activus,  natu- 

rae  conamen  organismi  laesiones  amovendi,  cautis- 
sirpa  manu  curetur  necesse  est,  quum  ea  congestio- 
nes nimiae  versus  caput  tendentes  simul  deriven- 
tur. Nec  minus  e consolidatione  et  perfectione  os- 
sium, quae  tum  quidem  maxime  in  lucem  prodit, 
energia  et  efficacitas  reproductionis  in  hac  periodo 
elucet.  Praeterea  gravissima  est  congestio  succorum 
ad  caput  nitens  et  inde  profecta  evolutio  rapida  or- 
ganorum ibi  sitorum,  praecipue  cerebri.  Tum  haec 
res,  tum  labor,  qui  systemati  nervoso,  omnium  il- 
lorum assimilationis  et  secretionis  processuum  sum- 
mo domino  et  gubernatori,  impositus  est,  caussae 
affectionum  nervosarum  toties  in  dentitione  occur- 
rentium, arguantur,  oportet. 

§.  10. 

Quae  brevis  organismi  infantilis  ejusque  functio- 
num adumbratio  physiologica  sufficiet  ostendere, 
quomodo  in  hac  re  tractanda  agam.  Hic  de  poten- 
tiis externis  et  de  morborum  caussis  ab  ignorantia 
aut  nimia  erroneaque  cura  profectis  dici  non  posse, 
jam  per  se  intelligitur.  Morbi  quoque  adultorum 
tantummodo  ratione  habita  peculiaris  infantum  na- 
turae, qua  mutantur,  hoc  loco  disputabuntur.  De  se- 
miniis hereditariis  vitiisque  organicis  tantum,  si  sae- 
pius et  uti  disponentia  morborum  seminia  occur- 
runt, verba  faciam.  / 

§.  11. 

Infer  singula  organa  et  systemata  ea  quoque, 
quae  principatum  in  sano  corpore  obtinent,  prae 
aliis  a vitiis  corripi  et  infestari  posse,  vix  aliquis  du- 
bitet. Itaque  in  organismo,  ubi  assimilatio  et  re- 
productio  praevalent,  prae  omnibus  etiam  organa 
illis  servientia  in  discrimen  et  periculum  vocentur, 
proximumque  iis  sit  systema  nervosum,  quod  illas 
functiones  istaque  organa  regit,  necesse  est.  Revera 
etiam  partes  aa  reproductionem  pertinentes  saepis- 
sime aegras  reperimus.  Jam  in  neonato  tubus  ali- 
mentarius cum  adminiculis  in  discrimen  vocatur  et 
sub  finem  hujus  periodi,  quoque  vitiis,  vel  maxime 
vegetationi  morbosae  pronus  est.  Praeterea  pariter 

systema  lymphaticum  et  glandulosum  cum  conten- 
tis eorumquc  colatoriis  in  morbos  vergunt,  nempe 
cum  systemate  uropoetico  et  cute,  quae  propter  re- 
ceptivitatem  externorum  atque  muci  secretionem 
uberem  variis  contagiis  suscipiendis  ac  efflorescen- 
tiis  gignendis  aptissima  est.  Rarissime  aegrescit  to- 
tum systema  vasorum  sanguiferorum,  jam  maxime 
irritabile,  sed  viscera  respiratoria  multis  malis  affi- 
ciuntur, tum  quod  egregie  perficiantur  et  amplifi- 
centur, cum  quod  semper  irritanti  aeris  contactui 
exponantur.  De  affectionibus  systematis  nervosi  in 
universum  jam  supra  monui  ac  solum  animadverto, 
maxime  periodos  evolutionis  affectionibus  ejus  favere. 

§.  12. 

Si  genium  morborum  infantilium  dynamicum 
generatim  contemplamur,  rarissime,  ut  jam  Ulustr. 
Formey  praeclare  monuit,  debilitas  existit,  plerum- 
que activitas  adaucta  aut  functiones  depravatae  ar- 
guendae sunt.  Illos  in  errore  versari,  qui  organis- 
mum infantium  debilem  censent,  ex  insigni  ejus 
energia  et  celeritate  in  augendis  perficiendisque  sy- 
stematibus et  organis  elucet.  Sane  ejus  virium  fun- 
ctionumque harmonia  facilius  externis  stimulis  inju- 
riisque laeditur,  quam  adultorum,  quo  etiam  illi 
debilitatem  ei  vindicare  adducti  sunt.  Quorum 
vero  acutissima  organorum  sensibilitas,  nondum 
irritamentorum  consuetudine  obtusa,  argui  debet, 
aeque  ac  omnino  necessaria  aequitas  et  harmonia 
systematum  organismi,  qui  tanta  energia  et  veloci- 
tate organorum  incrementum  et  perfectionem  pro- 
movet. E contrario  omnia  infantium  mala  speciem 
nimiae  aut,  depravatae  sensibilita^is  et  vegetationis 
prae  se  ferunt.  Quod  autem  attinet  ad  materiae 
vitia  circa  morbos  infantum,  longinqua  et  insignia 
rarissime,  ut  distinctius  dicam,  nunquam  paene  ob- 
veniunt. Talia  diuturniore  virium  discrepantia  et 
interiore  erasis  corruptione  opus  habent,  ut  orga- 
nismus infantilis,  quum  quoad  mixtionem  nondum 
perfectus  omnino  materiae  augendae  et  evolvendae 


*)  1.  c.  p.  421. 

imbuat,  talem  alterationem  omnes  functiones  aut 
laedentem,  aut  omnino  impedientem  ferre  et  inte- 
gritatem suam  simul  defendere  possit.  Inde  quo- 
que intelligi  potest,  quare  in  infantibus  raro  tales 
exquisiti  morbi  acuti  et  chronici,  quales  in  adultis 
obveniant. 

Acutorum  paene  nulli,  qui  parem  decursum, 
ac  in  adultis  obtinent,  exsistunt,  quam  exanthemata 
febrilia,  omnes  alii  proprium  genium  constituunt. 
E chronicorum  serie  tabescentiae  solae  saepius  ad- 
sunt; alii  seminia  magis,  quam  mere  exquisiti  morbi 
sunt.  Ut  hanc  meam  opinionem  clarius  exponere 
possim,  caussas  et  naturam  morborum  paullo  accu- 
ratius perlustrem,  oportet.  Primum  huc  referri 
debent,  omnes  morbi  activi  (qui  a nisu  naturae  pra- 
vam aliquam  conditionem  virium  aut  saepius  com- 
PaS  is  partium  mixtionisque  corrigendi  proficiscan- 
tur) aeque  e corruptione  succorum,  praecipue  san- 
guinis (dyscrasia  sic  dicta  venosa)  et  virium  lae- 
sione ac  ex  vitiis  ipsius  reproductionis  orti.  Quod 
primum  caussas  illius  anomaliae  attinet,  tales  esse 
solent,  quales  intimo  vinclo  cum  vitae  genere  ho- 
minum cohaerent,  nec  prius,  quam  diuturno  tempo- 
ris spatio  praeterlapso,  illam  intimam  mixtionis  cor- 
ruptionem producere  possunt.  Idcirco  illi  effectus 
organismum  inlantilem,  istud  vitae  genus  omnino 
repudiantem,  aut  non  tangunt,  aut  funditus  perver- 
tunt. Sin  autem  re  vera  talis  djscrasia  in  infanti- 
bus oriri  posset,  tarnen  vis  vitalis,  ut  jam  supra 
monui,  alias  occupata  nec  tali  negotio  par  prius 
exhauriretur,  quam  morbus  initium  cepisset.  Ac- 
cedit, quod  celerior  humorum  circulatio  et  con- 
sumtio  apud  infantes  stagnationes,  tali  vitio  fa- 
ventes impediant.  IIuc  spectant  omnes  morbi  atra- 
bilarii,  tam  acuti,  quam  chronici,  inde  ortae  neu- 
roses  et  arthritis.  Pariter  res  se  habet  in  cete- 
ris febribus  malignioribus  plurimisque  inflammatio- 
nibus, quum  infans  vel  causis  earum  occasionalibus 
impervius  sit,  vel  in  morbo  formando  succumbat. 
Hisce  vero  morbis  apud  infantes  exortis,  eos  quo- 
que  a natura  peculiari  notam  singularem  accipere 
probant  exitus  inflammationum  forte  occurrentium, 


quae  ut  plurimum  in  pseudo -productiones  organo 
aegrotanti  respondentes,  rarissime  in  gangraenam 
transgrediuntur.  Nec  crebriores  sunt  verae  neuro- 
ses  chronicae,  quum  vegetatio  validissima  tali  sub- 
stantiae ipsius  nervosae  depravationi,  quali  ad  eas 
gignendas  opus  est,  caveat,  animique  pathemata  et 
aliae  res  noxiae,  quae  in  adultos  pessime  agunt,  in- 
fantibus aliena  sint.  Magni  momenti  tam  hoc  re- 
spectu, quam  ob  alios  inde  ortos  morbos  est  sen- 
sus varietatis  sexuum  in  infantibus  omnino  sopiens. 
Praeterea  rarissimi  sunt  morbi  ab  intima  mixtionis 
organicae  corruptione  producti,  v.  c.  scorbutus,  hy- 
drops, syphilis  etc.,  qui  praeter  naturam  infanti- 
bus inserti  aut  mox  eos  perdunt,  aut  in  aeternum 
sanitatem  corrumpunt.  Rheumaticae  affectiones  quo- 
que desunt,  quum  perspiratione  cutanea  suppressa 
multo  facilius  membranae  mucosae,  glandulis  sca-  /. 
tentes  affici  possint,  quam  organa  fibrosa,  procul 
adhuc  a perfectione  distantia. 

§.  13.  1 

Nunc  jam  singulis  morborum  speciebus  ani- 
mum adverto,  quantum  a peculiari  infantium  na- 
tura, supra  exposita  pendeant.  Temporis  et  spatii 
angustiis  pressus  praecipuas  tantum  adferre  queo, 
infantibus  proprias,  diagnosin,  prognosin  etc.  omit- 
tens. Hunc  fere  ordinem  sequar:  Morbi  neonato- 
rum tum  ab  effectu  mechanico  et  dynamico  partus 
primique  vitae  temporis  profecti,  cum  congeniti,, 
qui  nostra  intersunt;  morbi  digestionis  et  reproduc- 
tionis;  efflorescentiae  cutaneae;  mala  respirationis, 
affectiones  cerebri  systematisque  nervosi  ac  vitia  or- 
ganorum sensus. 

§.  14. 

\ 

Malorum  a partu  originem  ducentium  primum 
praeter  laesiones  mechanicas,  pro  nostra  re  levio- 
res asphyxia  neonatorum  obversatur.  Oritur  aut  situ 
infausto  funiculi  umbilicalis,  diutius  compressi  aut 
in  universum  a partu  difficili,  diuturno,  quo  foetus 
per  validissimas  uteri  contractiones  aut  opem  artifi- 
cialem imprimis  in  capite  nimium  premitur,  itaque 

aut  i 

aut  suspensa  sanguinis  circulatione  et  oxydatione  aut 
compressione  cerebri.  Alia  adhuc  morbi  species 
exsistit,  quae  ab  exhaustis  infantium  viribus  per  ni- 
mios nisus  in  partu  originem  trahit,  non  enim  il- 
lum omnino  inertem  inter  hoc  opus  censere  pos- 
sumus. — Illa  nimia  capitis  compressio  facile  quo- 
que dislocatione  ossium  seminium  morborum  vi- 
tiorumque organicorum  sistere  potest;  atque  in  uni- 
versum nimio  partus  nisu  facile  herniis  umbilicali- 
bus aliisque  ejusmodi  morbis  ansa  praebetur.  Vi- 
tiorum primae  formationis  hic  tantum  cyanosis 
adferri  debet,  quae  a perfectione  retardata  et  de- 
fensione perversa  primae  circulationis  exorta  inter- 
dum observatur. 

§.  15. 

Crebrius,  quam  illa  haec  occurrunt  mala  neona- 
torum, Ophthalmia,  icterus,  erysipelas  et  aphthae.  — 
Haud  omnino  negari  posse  videtur,  oculos  neona- 
torum,  ea  sensus  organa,  quae  medii  sui  effectui 
primum  diutissime  et  validissime  exponuntur,  in 
morbos  vergere.  Peculiarem  quoque  blennorrhoeae 
formam,  quam  prae  omnibus  haec  opthalmia  oc- 
cupat e proclivitate  organismi  in  nimiam  muci  se- 
cretionem explicari  credo.  Quapropter  inflammatio 
illam  oculi  membranam  occupat,  quae  tenerrimo 
atque  morbis  prono  organo,  cuti,  simillima  est, 
conjunctivam,  in  qua  tantam  muci  copiam  gignit. 
Quae  vero  omnia  non  ad  morbum  producendum 
suppetere  videntur,  nam  alias  saepius  atque  in  ho- 
minibus quoque  melioris  conditionis  occurrere  de- 
beret, ubi  nunquam  paene  cernitur.  Magis  itaque 
leucorrhoea  matris,  qua  neonatus  infectus  est, 
accusanda  esse  videtur.  Cataractam  centralem, 
quae  saepius  post  hanc  ophthalmiam  observatur, 
cujusque  genesin  haud  sufficientet  exponere  possu- 
mus, congenitam  esse  haud  omnino  rejiciam.  Nam 
hoc  malum  rarissime  postea  a talibus  blennor- 
rhoeis,  quae  magis  superficiem  oculi  tenent,  produci 
videmus,  nec  unquam  illud  centrale  in  posteriore 
vita  nobis  occurrit.  Quum  autem  lentis  nucleus 

semper  peripheria  densior  sit  ac,  ni  fallor,  inde  ab 
hac  versus  illum  in  foetu  pellucida  fiat  lens,  opi- 
nionem probabilem  puto,  ex  formatione  cohibita 
illud  vitium  originem  trahere.  Cui  etiam  adsen- 
tire  videtur,  saepissime  hac  cataracta  unum  tantum 
oculum  affici. 

Erysipelas  et  icterus  neonatorum  haud  omnino 
pares,  attamen  simillimi  sunt  morbi  ac  argumentum 
sistunt  insignis  sympathiae  cutis  organorumque 
hiliariorum  in  neonato.  In  illo  affectio  cutis,  in 
hoc  hepatis  praevalet.  An  hic,  ut  Cei.  Jorg  *)  con- 
tendit, proficiscatur  a supressa  oxygenisatione  per 
cutem  atque  inde  necessaria  secretione  uberiore 
hydrogenii  et  carbonici  in  hepate,  simulae  illa  re- 
frigerio aut  alia  affectione  laedatur,  adhuc  sub  ju- 
dice esse  videtur,  quamquam  acuta  est  sententia. 
Saepius  etiam  spasmi  organorum  biliariorum  a sym- 
pathia cum  cute  aut  tubo  alimentario,  cruditatum 
pleno  orti  ejusmodi  affectionum  caussae  sunt. 

In  aphthis  producendis  caussae  externae,  mala 
nutritio  artificialis,  lac  nimis  caseosum,  immundities 
et  perspiratio  cutanea  suppressa,  cum  dispositione 
intestinorum  in  pseudo- productiones  sese  conjun- 
gunt. Cur  morbus  hoc  tempore  sit  efflorescentia 
superficiei  intestinorum,  nec  uti  postea  haec  in  mu- 
cum producendum  vergant,  haua  satis  patet. 

§.  16. 

In  universum  tubus  alimentarius  infantium  cre- 
bris affectionibus  morbosis  vexatur.  Digestio  laesa 
et  debilis,  pyrosis,  mucositas  viscida,  postea  helmin- 
thiasis saepius  eum  infestant.  Facile  magna  e produ- 
ctivitate  atque  fere  continua  functione  actioneque  ejus 
explicatur,  cui  secretionum  copia  gravitasque,  magna 
irritabilitas  ac  stimulorum  insolentia  et  insignis  cum 
aliis  organis  praesertim  cute  sympathia  accedit,  nam 
illius  secretione  suppressa,  saepe  membrana  mucosa 
intestinorum  substituitur.  — 

Inflammationes  organorum  gastricorum  rarissi- 
mae sunt,  quamvis  interdum  praecipue  inter  abla- 


*)  1.  c.  P.  606. 

ctationem  et  dentitionem  infantiam  obveniant.  Spe- 
ciem autem  singularem  prae  se  ferunt,  efficientes 
plerumque  morbos  nuperrime  accuratius  observatos, 
gastromalaciam  et  enteromalaciam , secundum  de- 
scriptionem gangraenae  partium  similes.  Valde  sin- 
gularis earum  natura  apparet,  quum  omnia  aliter 
occurentia  gangraenae  signa  fere  desiderentur,  cum 
livor,  tum  putredo,  mumificatio  aut  dissolutio  co- 
haesionis  organicae,  ac  tantum  mollities  adsit,  ita 
ut  facile,  sub  tactu  tunicae  rumpanitur.  Caussae 
mihi  pariter  dentitio  et  inde  profectus  erethismus 
tubi  alimentarii,  quam  alimentorum  solidorum  de- 
trimentum esse  videtur. 

Haec  actio  aucta  sane  inflammationi  favere  po- 
test, quae  infanti  proprium  genium  occupans,  mira- 
bilem morbi. naturam  sistit.  Nonne  haec  forsan  inde 
explicari  possit,  quod  vasa  organi,  adhuc  teneri, 
violentia  inflammationis  paralytica,  materiam  pla- 
sticam sibi  traditam  haud  ad  solidum  effingere  va- 
leant, sed  eam  jam  fere  dissolutam  in  locis  affectis 
effundant,  unde  mollities  peculiaris  oritur?  Cei.  Sun- 
delin  in  libro  *)  nuper  edito  acutissimam  de  hac 
re  sententiam  profert.  Morbum  ab  anomala  ac- 
tione systematis  nervosi,  quod  dominum  organicae 
reproductionis  putat,  productum  esse,  atque  inflam- 
mationem partium  adjacentium  tantum  sequelam 
vitii  cohaesionis  esse  censet.  — 

Adminicula  tubi  intestinorum  raro  paullo  post 
partum  morbis  idiopathicis  corripiuntur;  saepius 
ob  sympathiam  patiuntur,  v.  c.  hepar  in  rhachitide. 

§.  17. 

Nunc  illi  organismi  infantilis  regioni  oculos 
adverto,  qua  saepissime  morbi  et  dispositionis  mor- 
bosae observantur,  scilicet  reproductioni.  Scrophu- 
losis,  rhachitis,  tabes,  hydrops  ei  imminent.  De 
primo  utroque  morbo,  variae  exsistunt  sententiae. 


*)  Berends,  Vorlesungen,  herausg.  v.  Sundelin.  2.  Suppi. 
Bd.  Bcrlin  1829. 

Cei.  Maljaiti  existimat  animales  processus  in  scro- 
phulosi  vegetabilibus  praestare,  i.  e.  corpus  ab  ani- 
ma, assimilationem  ab  egestione  vinci,  et  sic  vice 
versa  in  rhachitide.  Licet  haec  opinio  acuta  sit,  ta- 
men niJ  explicare,  aeque  ac  sententia,  scrofulas  me- 
seraicas  ab  aliis  longe  distare  et  quasi  medium  in- 
ter scrophulosin  et  rhachitidcm  obtinere,  nimium 
arbitraria  esse  videtur.  Magis  placet,  quae  Cei. 
Sundelin  *)  exponit,  in  scrophulosi  systemalympha- 
ticum  et  glandulosum  relative  praevalere,  idcirco 
quoque  ejus  contenti,  albuminis,  nimiam  copiam 
adesse.  Omnibus  notum  est,  illud  systema  impri- 
mis et  a principio  a tali  morbo  correptum  esse; 
albuminis  autem  nimiam  copiam  adesse  ob  procli- 
vitatem in  pseudoproductiones  et  inflammationes 
chronicas,  cum  scrophulosi  junctas,  propter  caseo- 
sum  albumini  simillimum  pus  ulcerum  scrophuloso- 
rum,  propter  nimiam  secretionem  muci  hoc  morbo 
ubicunque  provocatam,  materiae  etiam  albumini 
affinis  negari  nequit.  Facile  quoque  intellectu  est, 
hoc  systema  princeps  ejusque  contentum  aeque,  ac 
alia  in  posterioris  vitae  periodis  (v.  c.  venae  et  hy- 
dro -carbonicum)  in  infantibus  morbose  praevalere 
posse;  itaque  frequentia  scrophulosis.  Crebro  igi- 
tur affectiones  organorum  glandulis  et  albumine 
scatentium  occurrunt,  quales  sunt  muci  excretio 
frequentissima  nimiaque,  blennorrhoea  intestinorum, 
rarius  genitalium  in  puellis,  sputorum  frequentia  in 
affectionibus  catarrhosis  organorum  respirationis. 
Natura  hac  excretione  glandularum  nimium  albu- 
men, amovet  et  quodammodo  eam  pro  posterio- 
ris aetatis  profluviis,  praesertim  cruentis  substi- 
tuit. — Saepe  sequitur  atrophia  meseraica,  quae 
multa  primarum  viarium  pituita,  induratis  infarctis- 
que  glandulis  mesentericis  (scrophula  meseraica)  nu- 
tritionem  omnino  inhibet,  infantemque  miserrime 
consumit.  — Tabescentiae  similis,  quamquam  valde 
singularis  exsistit  rhachitis,  de  qua  etiam  variae 
proferuntur  opiniones.  Hoc  quidem  mihi  apertum 


*)  Patii,  u.  Tlierapie  der  materiellcn  Krankheiten.  Berlin 
1827.  Th.  II.  p.  43. 

videtur,  adesse  anomaliam  reproductionis,  quapropter 
unum  tantum  vicissitudinis  materiae  solidae  munus 
perficitur,  nempe  quae  adsunt,  quidem  resorbentur, 
sed  nova  pro  eis  nec  advehuntur  nec  effinguntur. 
Quamvis  non  negem,  illorum  partem  a venis  amo- 
veri, atque  inde  hepatis  magnitudinem  oriri  *),  at- 
tamen major  copia  systemati  lymphatico  tradi  vi- 
detur, quod  nutritio  omnino  impedita,  complicatio 
frequentissima  cum  scrophulis,  integritasque  orga- 
norum, quae  pauca  vasa  lymphatica  habent;  e.  g. 
cerebri  affirmant.  Ossium  resorbtio  magis  ab  in- 
tima vegetationis  corruptione  proficisci,  quam  ipsa 
morbus  princeps  esse  videtur,  quamquam  graves 
aegritudines,  curvaturae,  mala  articulorum,  colum- 
nae vertebralis  et  inde  orientes  paralyses  sequuntur. 

Hydropum,  quorum  jam  supra  mentionem  in- 
jeci, una  saltem  species  interdum  obvenit,  ana,sarca 
inflammatoria  post  scarlatinam,  aut  morbillos.  Quae 
etiam  a nimia  vegetatione  et  actione  peripherica 
exorta,  infantis  naturae  omnino  respondet;  itaque 
haud  hydragogis,  sed  vegetationem  impedientibus 
medicamentis  ei  medemur. 

§.  18. 

Haud  minus  frequentia  atque  naturae  infan- 
tium respondentia  apparent  exanthemata.  Quum 
pleraque,  omnia  acuta,  a contagiis  et  miasmatibus 
originem  ducant,  quae  suscipiendi  facultas  una  in- 
fectione tolli  solet,  luce  clarius  est,  cutem  sensibi- 
lem infantum,  quae  tanta  energia  resorbet  et  assi- 
miiat,  contagio  suscipiendo  maxime  opportunam 
esse.  Cui  accedit,  ut  plurima  horum  contagiorum 
organa  respirationis,  valde  sensibilia,  afficiunt,  ita- 
que sibi  facilius  aditum  acquirant.  Proprius  adhuc 
caussae  proclivitatis  infantium  in  haec  exanthemata 
accedimus,  si  Cei.  Sundelin *  2)  adsentimus,  qui  ea  a 
praecedente  alteratione  tam  erasis,  quam  vegetatio- 


*)  Sundelin,  1.  c.  p.  65. 

2)  1.  c.  pT  155. 

nis  per  miasmata,  quasi  fermenta  producta  esse 
existimat. 

Nam  omnium  illorum  exanthematum  eruptioni 
affectiones  systematis  nervosi  magis  minusve  fre- 
quentes praecedunt,  multaque  signa,  qualia  sunt  va- 
riae conaestheseos  laesiones,  nausea,  horror,  vomi- 
tus, dysphoria,  cephalalgia  etc.  praegredi  solent. 
Tum  substantia  ipsa  nervea  magna  ex  parte  albu- 
minosa  est,  quae  prae  omnibus  aliis  substantiis  mix- 
tionis mutationes  subit  et  fertilissimum  solum  mias- 
matibus  offert.  Deinde  quoque  symptomata  gra- 
vissima ab  interrupto  aut  suppresso  exanthematum 
decursu  oriuntur,  qualia  sunt  convulsiones,  deliria, 
sopor,  inflammationes  neuro -paralyticae,  quae  hanc 
opinionem  confirmant.  Haec  autem  alteratio  sana- 
tur critica  reactione  naturae,  qua  illa  substantia,  in- 
ter metamorphosin  secreta  ac  propria  quodammodo 
vita  praedita,  arteriis  aut  venis  traditur  et  ab  illis 
ad  peripheriam  corporis  vel  superficiem  internam 
intestinorum  delata,  ibi  suam  vitam  quasi  exanthe- 
ma transigit.  Quum  autem  albumen  frequentissi- 
mum  sit  infantibus,  tales  morbi  etiam  saepissime 
obversantur.  Sin  autem  eorum  quoque  sententiae 
adsentimus,  qui  caussam  proximam  exanthematum 
inflammationem  cutis  vario  gradu  effusam  putant, 
aut  qui  eorum  germina  congenita  censent,  tamen 
eorum  frequentia  ex  nimia  cutis  vegetatione  facile 
explicari  potest.  Quae  quum  ita  sint,  dispositio 
infantium  in  exanthemata  acuta,  licet  caussa  pro- 
xima saltem  incerta  sit,  uti  experientia  docetur,  ita 
quoque  theoria  demonstrari  potest 

Exanthemata  chronica  in  infantibus  occurren- 
tia, crusta  lactea,  herpes,  tinea,  plerumque  scro- 
phulosam  originem  ducunt,  una  psora  excepta,  quae 
non  morbus  infantilis  est,  sed  tantum  contagio  fa- 
cile inseritur.  Illa  vero  aliqua  ex  parte  pro  secre- 
tionibus substituta  esse  videntur,  quum  praesertim 
in  individuis  satis  validis,  humidis  phlegmaticis  ob- 
serventur, nec  ipsa  secretione  careant  puriformi, 
itaque  albumen  superfluum  amovente.  Cui  opinioni 
etiam  non  alienum  esse  videtur,  illa  saepissime  in 
capite,  quo  congestiones  imprimis  tendunt,  obser- 

vari  optimeque  remediis  sanari,  quae  intubum  ali- 
mentarium et  systema  lymphaticum  agunt,  itaque 
humores  evacuant  eorumque  nimiam  aut  deprava- 
tam assimilationem  inhibent,  atque  stagnationes  re- 
solvant. De  frequentia  ejusmodi  pseudo- produc- 
tionum in  cute  non  mirari  possumus,  quum  haec 
ob  magnam  activitatem  atque  uberem  muci  secre- 
tionem in  conditione  sana  huic  morbo  maxime 
commoda  sit.  Accedit,  quod  ea,  quae  in  solido 
vivo  formando  excernenda  sunt,  per  cutem  magna 
ex  parte  amoveantur,  itaque  si  systematis  illi  for- 
mando servientis  morbus  exsistat,  facile  materies 
noxiae  ad  cutem  deferri  possint,  ubi  propriam  vi- 
tam degunt.  Quod  etiam  conjunctio  iiloram  exan- 
thematum cum  scrophulosi,  affectione,  qua  repro- 
ductio  corrumpitur,  vel  maxime  confirmat. 

Etiam  alterum  reproductionis  colatorium , sy- 
stema uropoeticum,  quamquam  rarius  iriorbo  affi- 
citur et  quidem  gravissimo,  lithiasi,  qua  infantes 
inter  primam  dentitionem  et  pubertatem  afficiun- 
tur. ISam  ob  intimam  alterationem  totius  repro- 
ductionis, praesertim  a scrophulosi  maligna  aut 
saepius  a rhachitide  productam  parcius  et  pejus  in- 
gesta assimilantur,  atque  solidum  vivum  formatur, 
quod  adeo  resorbetur;  quapropter  excernenda  aut 
resorbta  illa  ad  hoc  colatorium  tanta  copia  et  tali 
qualitate  deferuntur,  ut  non  omnia  amoveri  possint, 
itaque  in  ipsius  cavo  remanentia  concrementa  con- 
stituant. 

§•  19. 

Omnia  mala  jam  supra  tractata  paene  frequen- 
tia superantur  ab  affectionibus  organorum  respira- 
tionis morbis  catarrhosis,  angina  membranacea,  tussi 
convulsiva  et  asthmate  Miliari,  quae  mire  quam  na- 
turam infantium,  productivitatem  et  sensibilitatem 
occupant.  Tussin  catarrhalem  in  dies  quidem  ob- 
servare solemus  in  infantibus,  cui  incitabi I itas  or- 
gani, sympathiaque  membranae  mucosae  cum  cute 
nnurnerabiles  occasiones  praebent.  Nihilominus 
plerumque  leviorem  decursum  tenet,  rariusque 
naturam  inflammatoriam  ostendit,  qua  membrana 


broncliiarum  corripitur.  Quibus  proxima,  a simili- 
bus caussis  producta,  forsan  interdum  ex  illis  orta 
videtur  angina  membranacea.  Nusquam  producti- 
vitas  nimirum  rapida  celerior  et  perniciosior  ap- 
paret, quam  in  hac  viarum  aeriferarum  inflamma- 
tione, etsi  aeque  haec  decursus  velocitas  ex  irrita- 
bilitate nimia  copiaque  vasorum  in  his  organis  ac 
perniciositas  ex  angustia  fistulae  illius  et  majore 
respirationis  necessitate  infantium  sat  bene  explica- 
tur. Etiam  pulmonum  inflammatio  interdun^  in 
infantibus  occurrit,  licet  decursu  ab  adultis  quo- 
dammodo recedat,  itaque  facile  non  satis  cognita 
habeatur.  Bronchitis  exanthemata  acuta  concomi- 
tari  solet,  morbillos,  rubeolas  et  rarius  scarlatinam. 

Haud  rarior,  sed  minus  aperta,  quoad  naturam 
tussis  convulsiva  apparet.  Quae  maximam  exan- 
thematum similitudinem  sistit,  quum  toties  epide- 
mice observetur,  verosimillime  contagium  produ- 
cat, porro  quum  semper  determinata,  quamquam 
haud  pariter  a se  distantia  stadia  habeat,  quae  om- 
nia medicamina  nec  finire,  nec  iis  cavere  possunt. 
Accedit  utilitas  remediorum,  quae  cutem  irritant 
atque  in  ea  exanthema  producunt,  e.  g.  ung.  tart. 
stibiati,  medicaminumque,  quae  nervos  concutiunt, 
et  alio  quoque  tempore  eorum  affectiones  cohi- 
bent aut  mitigant,  v.  c.  emiticum.  Natura  spasmo- 
dica extra  quodque  dubium  posita  et  periodicae  exa- 
bertiones  affectionem  nervosam  et  quidem  sedes 
morbi  ipsius,  vomituritio  aut  vomitus  semper  eum 
concomitans  affectionem  nervi  vagi  designant.  — 

Quorum  omnium  maxime  incognitum  ataue 
rarissimum  est  asthma  Miliari,  quod  existere  aaeo 
a multis  negatur.  Idcirco  de  hoc  nil  dicere  queo, 
quam  forsan  periodicam  ejus  naturam  atque  peri- 
culum, quod  infert,  a rapide  accumulata  atque  pari 
velocitate  exhausta  i ncitabi litate  pulmonum,  qua 
spasmus  eorum  tonicus  producitur,  explicari  posse. 

$.  20. 

Cerebri  nervorumque  affectiones  nec  levissi- 
mae nec  rarissimae  sunt,  sed  febris  hydrocephali- 

ca , hydrops  ventriculorum  cerebri  chronicus,  con- 
vulsiones, eclampsia  saepius,  quam  optamus  occur- 
runt. 

Hydrocephalus  acutus,  inflammatio,  quae  ex- 
sudatione  sequente  nterficit  multum  varieque  a na- 
tura et  evolutione  infantium  pendet.  Cerebrum 
post  partum  omnia  fere  organa  magnitudine  su- 
perat, atque  sat  celeriter  increscit,  quoniam  totum  ex 
albumine  in  hoc  organismo  praevalente  formatur. 
Caput  multis  injuriis  mechanicis  in  partu  exponi- 
tur, quas  reactio  et  congestio  sequatur,  oportet. 

Cerebrum  haud  vasorum  lymphaticorum  copia 
praeditum  a morbis  reproductionis,  paene  unicis 
universalibus  infantium  raro  corripitur,  adeo  incre- 
mento celeri  prae  aliis  organis  excellit.  Tum  per- 
fectione organorum  sensus  culturaque  animi  innu- 
merabiliter excitatur,  a congestionibus  quacunque 
occasione,  praesertim  inter  dentitionem  validissi- 
mis exortis  petitur,  ab  omni  dolori  in  violentas  et 
anomalas  reactiones  cietur.  Quid  aliud  sequi  pot- 
est, nisi  morbus  frequens,  qui  naturam  totius  or- 
ganismi et  praecipue  organi  affecti,  nimiam  vege- 
tationem perfectionemque  induit.  Quis  alius  exi- 
tus sequi  potest,  nisi  exsudatio  in  organo,  quod 
concrementis  plasticis  et  pseudo -productionibus  nul- 
lum locum  praebet. 

Hydrops  ventriculorum  cerebri  chronicus  sae- 
pius morbus  congenitus,  itaque  a vitiis  primae  for- 
mationis cerebri  ipsius  aut  a vitiis  durae  matris  exor- 
tus esse  videtur.  Sed  crebro  postea  quoque  seu 
acuti  hydrocephali  exitus  seu  ab  imminuta  resorp- 
tione lymphatica  aut  venosa  productus  apparet. 
Qua  ex  caussa  ab  horum  systematum  affectioni- 
bus in  scrophulosi  et  rhachitide  originem  ducit, 
quae  hac  sola  ratione  cerebro,  ab  iis  alias  intacto, 
nocere  queunt. 

Hydrocephalus  externus  a refrigeratione,  nimio 
solis  aestu  et  exanthematibus  suppressis  produci  posse, 
omnino  non  mirandum  est,  quum  congestiones  to- 
ties caput  petant,  ut  facile  exsudatio  oriatur. 

Quod  tandem  affectiones  proprie  sic  dictas  ner- 

vosas  attinet,  rarissime,  fere  nunquam  dicerem, 
idiopathicae,  sed  frequentes  sympathicae  occurrunt. 
Convulsiones  a multis  stimulis  provocantur,  qui  in 
adultorum  nervos  vix  quadam  ratione  agunt.  Ejus- 
modi sunt  spasmi,  qui,  praesertim  apud  infantes 
minimos  ante  dentitionem,  ab  organorum  digestio- 
nis laesionibus  proficiscuntur.  Nimirum  nocet  lac 
nutricis,  si  haec  animi  pathematibus  correpta  com- 
motaque  est,  unde  violentissimae  convulsiones.  Pa- 
rem effectum  habent,  pyrosis  aut  cruditates  inte- 
stinorum. Posthac  quoque  infans,  quamvis  obtu- 
sus nec  illorum  effectui  adeo  apertus,  tamen  saepe 
convulsionibus  concutitur,  propter  organismi  ere- 
thismum  inter  dentitionem  aut  post  hanc  ob  va- 
rias irritationes.  In  adultioribus  infantibus  talis  af- 
fectus etiam  a vermibus  manat.  Quae  omnia  e ni- 
mium acuta  sensibilitate  et  nisu,  systemati  nervoso 
ob  evolutiones  periodicas  imposito,  facile  explican- 
tur. Eclampsia  quoque  nil  aliud  est,  quam  istae 
convulsiones,  sed  fortiores  et  diuturniores,  febre- 
que stipatae,  quae  plerumque  a tubo  alimentario 
aut  dentitione  exorta  infaustum  exitum  securn  tra- 
hunt. Saepius  quoque  ab  inflammatione  substantiae 
ipsius  nervosae  pendere  videntur.  - 

§.  21. 

Nunc  mihi  liceat,  huic  disputatione  super  mor- 
bos quaedam  de  eorum  cura  remediorumque  effi- 
cacitate in  corpore  infantium  breviter  adjicere.  De 
quibus  eadem  experientia  docet,  quae  morborum 
eorumque  genii  generalis  prospectus  concludere 
sinit.  Eemedia  resolventia  et  evacuantia,  refrige- 
rentia  nimiumque  plasticitatem  minuentia  maxime 
conveniunt,  quippe  quae  nimiam  productivitatem 
et  sensibilitatem,  qua  illi  morbi  notantur,  optime 
sanent,  atque  secretiones  nimias  aut  perversas,  cre- 
bro observandas,  facillime  cohibeant;  itaque  sales, 
Mercurius  dulcis,  emetica,  et  vel  maxime  frigus, 
quod  quamcunque  plasticitatem  et  vegetationem  in- 
hibet, itaque  plurimis  irifantum  inflammationibus 
curandis  omnino  necessarium  est. 


Remedia  tonica,  uti  ipsi  morbi  a debilitate 
atonica  exorti  rarissime  existunt,  in  universum  su- 
perflua et  noxia  sunt.  Verumtamen  scrofulosis 
species  exsistit,  in  qua  uti  in  rhachitide  roboran- 
tia haud  omnino  repudiari  possunt,  sed  etiam 
cautissima  manu  administranda  sunt.  In  univer- 
sum melius  nutrimenta  atque  remedia  externa, 
quae  roborant,  per  infrictiones  aut  balnea,  quorum 
utilitatem  jam  supra  exposui,  applicata  feruntur. 
Sola  debilitatis  species  saepius  in  infantibus  obve- 
niens est  virium  exhaustio  celerrime  aut  abiens 
aut  perdens,  quae  violentas  irritationes  externas  aut 
nisus  nimios  organismi  in  evolvendis  et  perficien- 
dissystematibus  sequitur.  Cui  autem  remedia  to- 
nica parum  medentur,  sed  analeptica,  recreantia 
opus  sunt,  quae  velociter  et  sat  efficaciter  agunt 
aa  vim  vitalem  ipsam  sustentandam.  Quapropter 
saepius  moschus,  optimum  remedium  analepticum, 
infantes  servare  potest.  Majus  adhuc  damnum 
omnia  remedia  narcotica  infanti  tenero  inferunt. 
Quae  vehementissime  in  nervos  agunt,  eosque  aut 
omnes  ante  narcosin  stimulant  aut  unam  quidem 
regionem  excitantes  ceteros  sopiunt  et  adultis  adeo, 
si  major  eorum  dosis  et  diutius  adhibetur,  vel  in- 
commoda vel  detrimentum  afferunt.  Quemad- 
modum itaque  infans  integritatem  suam  vindicare 
potest,  qui  nondum  nimiis  aut  immodicis  irrita- 
tionibus obtusus  atque  acutissima  nervorum  vi  prae- 
ditus omnia  externa  tam  facile  suscipit.  Qua  ex 
causa  etiam  a minima  dosi  narcoticorum  saepe 
incredibiles  effectus  et  irreparabile  damnum  nasci 
videmus. 

Praeterea  quoque  nervina  excitantia  et  graveo- 
lentia ob  easdem  caussas  vitanda  sunt,  quum  eo- 
rum usu  quoque  nervorum  facultas  exhauriatur  aut- 
omnine  dissona  reddatur.  Affectiones  nervosae  ut 
plurimum  sympathicae  in  infantibus  sunt,  itaque 
remediis,  primo  vitio  medentibus,  curentur,  opor- 
tet, atque  refrigeranti  et  evacuanti  methodo  cedere 
solent.  Etiam  magis  idiopathicae  affectiones  ab  in- 
flammatione aut  erethismo  nervorum  natae  tali 

cura  aut  remedio  concutiente,  e.  g.  emetico  faci- 
lius sanantur. 

§.  21. 

Haec  sunt,  quae  de  hac  re  proferenda  habeo, 
quaeque  eruditorum  judicio  trado,  sperans  fore,  ut 
L.  B.  plus  studium  et  annos,  quam  operis  pretium 
spectantes  indulgentia  utantur. 

receptus  nomen  dedi  apud  Decanum  facultatis  medicae 
Cei.  IIarless.  Per  tria  semestria  ibi  moratus  hisce  vi- 
rorum doctissimorum  lectionibus  interfui:  Cei.  Nees 

ab  Esenbecr  sen.  de  Rolanice,  Cei.  Muenchow  de 
Physice  experimcntali,  Cei.  G.  Bischoff  de  Chemia, 
Cei.  Noeggerath  de  Oryctognosia,  Cei.  Nees  ab  Esen- 
BECK  jun.  de  plantis  medicinalibus  et  Pharmacologia, 
Cei.  Nasse  de  Anthrophologia,  Cei.  Naecke  de  Te- 
rentii Eunucho,  Cei.  Welker  de  Sophoclis  Antigone, 
Cei.  Mueller  de  encyclopaedia  medicinae,  de  pliysio- 
logia  foetus  et  de  Anatomia  comparata,  Cei.  Weber 
de  Osteologia  et  Anatomia  generali,  Cei.  Mayer  de 
Anatomia  speciali  et  nervi  sympathici,  Cei.  Nasse  de 
Physiologia,  Cei.  IIarless  de  Diaetetice,  de  Pathologia 
et  Therapia  generali  et  generosiss.,  de  Waltiier  de 
ophthalmologia.  Autumno  anni  MDCCCXXVI,  Beroli- 

num  petii  atque  a Rectore  magnifico  Cei.  Lichtenstein 
et  Decano  spectabili  lllustr.  Rudolphi  civibus  academi- 
cis  adscriptus  sum.  Hisce  virorum  Cei.  SCHOLIS  interfui : 
lllustr.  Rudolpiii  de  anatomia  pathologica,  lllustr.  Rust 
de  Chirurgia,  atque  una  cum  Cei.  Kluge  de  Aciurgia, 
lllustr.  IIOBN  de  Therapia  speciali  atque  Syphili,  Cei.  Sun- 
DELIN  de  materia  medica,  ejusque  de  variis  medicinae  dis- 
ciplinis repetitoriis  interfui.  Cei.  Schlemm  de  anato- 
mia universali,  Generos.  DE  Siebold  de  arte  obstetricia, 
lllustr.  HuFELAND  de  parte  therapiae  specialis  disseren- 
tes audivi.  Artem  cadavera  secandi  lllustr.  Rudolphi 
et  lllustr.  KtsAPE,  exercitationes  in  machina  Phantome 
dicta  Generos,  de  Siebold,  exercitationes  practicas  ope- 
rationum Cei.  Schlemm  et  Cei.  Juetsgketx  mihi  propo- 
suerunt. Exercitationibus  clinicis  medicis  ducibus  lllustr. 
Hufeland  Cei.  Osatsn  et  Cei.  Russe,  Cei.  Neumatsn 
et  lllustr.  EartELS  interfui,  praxi  chirurgicae  et  ophthal- 
miatricae  ducibus  lllustr.  Rusi’  et  generos.  DE  Graefe, 
obstetricicae  duce  Generos,  de  Siebold  operam  dedi. 
Quibus  omnibus  summopere  venerandis  praeceptori- 
bus, gratias  maximas  ago. 

Jam  examinibus  tum  philosophico  cum  medicis  rite 
superatis  spero,  fore  ut  dissertatione  et  thesibus  defensis, 
summi  in  utraque  medicina  honores  mihi  concedantur. 


THESES  DEFENDENDAE. 


i. 

Dislocatio  cataractae  in  universum  extractioni  praefe- 
renda est. 

II. 

Remedia  specifica  nego. 

III. 

Non  existunt  remedia  prophylactica. 

IV. 

Ef unctionibus  reproductio , e materiis  albumen  in  organismo 
infantili  praevalet. 

V. 

Sapones  in  salium  numero  poni  debent. 

VI. 

Verus  scirrhus  et  verum  carcinoma  excisione  non  sanantur. 

VII. 

In  curanda  hydrocele  incisio  omnibus  aliis  methodis  prae- 
ferenda est. 

VIII. 

Non  omnes  vesaniae  ex  hominum  peccatis  oriuntur. 


